Ragnhild Haga

**Ragnhild Gløersen Haga** (født 12. februar 1991) er en norsk tidligere langrenns- og orienteringsløper som representerte Åsen Idrettslag og Raumar Orientering. Hun har også representert Idrettslaget Heming.

Haga ble individuell olympisk mester da hun vant 10 km fristil og olympisk mester i 4 × 5 km stafett sammen med Ingvild Flugstad Østberg, Astrid Uhrenholdt Jacobsen og Marit Bjørgen i Vinter-OL 2018 i Pyeongchang.

Hun er storesøsteren til Håvard Haga, Magne Haga og Anders Haga, og er niesen til Anders Bakken, som deltok for Norge i Vinter-OL 1980 i Lake Placid.

Hun er siden 2022 gift med den tidligere langrennsløperen Øyvind Gløersen.

## Karriere
I ungdoms-OL 2009 i Polen vant hun fire medaljer: én gull-, én sølv- og to bronse&shy;medaljer.

Hun ble junior&shy;verdensmester på 5&nbsp;km fristil i Otepää i Estland i 2011, foran Kari Øyre Slind og Heidi Weng. Hun tok også gull på 4 × 3,3&nbsp;km stafett og bronse på sprint klassisk. På stafetten gikk Martine Ek Hagen, Heidi Weng og Kari Øyre Slind de øvrige etappene.

På nasjonalt nivå tok hun gull på 3 × 5 km stafett i 2009 sammen med Tuva Toftdahl og Astrid Uhrenholdt Jacobsen, sølv på sprint&shy;stafett i 2010 sammen Tuva Toftdahl, sølv på 3 × 5 km stafett i 2012 sammen med Marte Monrad-Hansen og Astrid Uhrenholdt Jacobsen og sølv på samme distanse i 2013 sammen med Tuva Toftdahl Staver og Astrid Uhrenholdt Jacobsen.

I Tour de Ski 2014/15 kom hun på tredje&shy;plass i prologen i Oberhof. På andre etappe endte hun på tiende&shy;plass. Hun ble nummer fire sammenlagt.

I ski-VM 2017 i Lahtis var Haga en del av den norske langrenns&shy;troppen. Hun var i utgangspunktet ikke tiltenkt plass på noen av distansene, men Ingvild Flugstad Østberg, som hadde hatt sviktende form i mesterskapet, sa fra seg sin plass slik at Haga fikk sin inter&shy;nasjonale mesterskaps&shy;debut. Her endte hun på fjerde&shy;plass, kun slått av sine norske lag&shy;venninner Marit Bjørgen, Heidi Weng og Astrid Uhrenholdt Jacobsen.

Hun tok sin første verdenscup&shy;seier i Ruka i Finland 26. november 2017, etter å ha fått beste tid på jakt&shy;starten.

Haga ble individuell olympisk mester i 10 km fristil i Vinter-OL 2018 i Pyeongchang. Hun ble også olympisk mester i 4 × 5 km stafett sammen med Ingvild Flugstad Østberg, Astrid Uhrenholdt Jacobsen og Marit Bjørgen. På den tredje etappen gikk Haga ut på tredje&shy;plass, 29,8 sekunder bak OAR og Sverige. Hun tok igjen omtrent 26 sekunder av forspranget, og ga dermed Marit Bjørgen et godt utgangspunkt på anker&shy;etappen. På 30-kilometeren gikk Haga inn til tolvte&shy;plass.

Haga tok sitt første individuelle norges&shy;mesterskap da hun vant 30&nbsp;km i NM del 2 i Alta i 2018, på plassen foran Marit Bjørgen.

Haga ble tatt ut til OL 2022 i Beijing der hun gikk på det norske laget som ble nummer fem på stafett, hun ble nummer 29 på 15 km skiatlon og nummer 28 på 30 km fristil.

Haga ble uttatt til VM 2023 i Planica, men gikk ingen distanser. Den 12. mars 2023 tok hun sin andre seier i verdenscupen da hun vant den første femmila som ble arrangert for kvinner i Holmenkollen.

## Meritter
### Olympiske leker

### Verdensmesterskap

### Verdenscupseiere, individuelt

## Referanser


## Eksterne lenker
* 
* Profil hos Norges Skiforbund